മുകേഷ് തിരിച്ചു വരുന്നു... ഭയമില്ലെന്ന് മഴവില് മനോരമ... ഏഷ്യാനെറ്റ് കൈവിട്ടപ്പോള് നടന് മുകേഷിനെ സ്വീകരിച്ച് മഴവില് മനോരമ... അടുത്ത കാലത്ത് സോഷ്യല് മീഡിയയില് ഏറ്റവും കൂടുതല് ചര്ച്ചയായ വിഷയങ്ങളില് ഒന്നായിരുന്നു നടനും കൊല്ലം എംല്എയുമായ മുകേഷിന്റേയും നര്ത്തകി മേതില് ദേവികയുമായുള്ള വിവാഹ മോചനം. ഓണ്ലൈന് മാധ്യമമായ മറുനാടന് മലയാളിയായിരുന്നു ഇതു സംബന്ധിച്ച വാര്ത്ത ആദ്യമായി പുറത്ത് വിട്ടത്. ഇതിന് പിന്നാലെ പ്രചരിച്ച വാര്ത്ത ശരിവയ്ക്കുകയായിരുന്നു ദേവിക. വിവാഹമോചന വാര്ത്ത പുറത്ത് വന്നതിന് പിന്നാലെ നടനെതിരെ രൂക്ഷ വിമര്ശനം ഉയര്ന്നിരുന്നു. അതേസമയം വിവാഹമോചന വാര്ത്തയെ കുറിച്ച് മുകേഷ് ഇതുവരെ പ്രതികരിച്ചിട്ടില്ല. മേതില് ദേവികയുമായുള്ള വിവാഹമോചന വാര്ത്ത പുറത്ത് വന്നതിന് പിന്നാലെ ഏഷ്യാനെറ്റ് തുടങ്ങാനിരുന്ന മിന്നും താരം എന്ന പരിപാടിയില് നിന്ന് നടനെ ഒഴിവാക്കിയിരുന്നു. നാല് എപ്പിസോഡ് വരെ ഷൂട്ട് ചെയ്തതിന് ശേഷമാണ് മുകേഷിനെ ഷോയില് നിന്ന് ഒഴിവാക്കിയത്. മുകേഷിനെതിരെ ഉണ്ടായേക്കാവുന്ന പ്രതിഷേധങ്ങളെ ഭയന്നായിരുന്നു ഷോയില് നിന്നും ഒഴിവാക്കിയത്. അതേസമയം മുകേഷ് തന്നെ ചാനലുമായുളള കരാര് ഒഴിവാക്കിയതാണെന്നും വാര്ത്തകള് പ്രചരിച്ചിരുന്നു. ഇപ്പോഴിതാ മുകേഷ് വീണ്ടും മിനിസ്ക്രീനിലേക്ക് എത്തുകയാണ് എന്ന വാര്ത്തയാണ് പുറത്തു വരുന്നത്. മഴവില് മനോരമ സംപ്രേക്ഷണം ചെയ്യുന്ന ഒരു ചിരി ഇരു ചിരി ബമ്ബര് ചിരി എന്ന പരിപാടിയിലാണ് നടന് അതിഥിയായി എത്തുന്നതെന്നാണ് ഇപ്പോള് പ്രചരിക്കുന്ന റിപ്പോര്ട്ട്. ഓണം സ്പെഷ്യല് എപ്പിസോഡിലായിരുക്കും മുകേഷ് എത്തുകയെന്നാണ് സൂചന. അതേസമയം നേരത്തെ ഈ പരിപാടിയില് മുകേഷ് അതിഥിയായി എത്തുന്ന എപ്പിസോഡിന്റെ പ്രെമോ വീഡിയോ പുറത്തു വന്നിരുന്നു. വീഡിയോ പുറത്ത് വന്നതിന് പിന്നാലെയാണ് വിവാഹമോചന വാര്ത്തകള് പുറത്ത് വരുന്നത്. ബിഗ് ബോസ് താരം സാബു മോന്, മഞ്ജു പിള്ള, നസീര് സംക്രാന്തി എന്നിവരാണ് ഒരു ചിരി ഇരു ചിരി ബമ്ബര് ചിരിയിലെ വിധി കര്ത്താക്കള്.